Lepinkäinen

## Lepinkäinen (Ouva)

* Teurastus- ja metsästysriitien tuntija, terien siunaaja, kärsivien Vapauttaja
* **Ikä:** alle 30, yli 25 (kuka näitä muka laskee)
* **Taidot:** Radiation specialist : Lepinkäinen vaikuttaisi kestävän säteilyä paremmin kuin useimmat, ja koska ei osaa tätä selittää, uskoo sen johtuvan oman elämänvoimansa vahvuudesta. Ja vahvemman tulee auttaa heikompia, oli se sitten kuoleman kohtaamisessa tai Väeltä piiloutumisessa.

###

###

### Lyhytkuvaus

Lepinkäinen näyttäytyy monelle ulkopuoliselle synkkänä, pahaenteisenä ja jopa raakana hahmona - mitä muutakaan voisi olla lapset murhaava, sairaiden kurkut viiltävä, vanhukset rituaalisesti lopettava verien valuttaja? Totuus on hyvin toisenlainen: Lepinkäinen kantaa harteillaan raskasta elämänosaa, sillä todella terien siunaamisen ja metsästys- ja teurastusriittien lisäksi kuuluu hänen työhönsä valvoa kuolevien vierellä, kuulla viimeinen pyyntö, tehdä vaikea päätös jos ruoka on lopussa, tai estää ettei kukaan jää vangiksi, orjaksi tai uhriksi vain siksi ettei itseään pystynyt puolustamaan. Heimon kesken arvostettu, sillä ikävätkin työt on jonkun tehtävä. Kuolema kuuluu elämän kiertokulkuun ja on todellista Vapautta.

Varautunut olevainen, joka kuitenkin usein tulee liian lähelle (nojailee, kulkee kannoilla, hypistelee hiuksia/nauhoja). Vaaran uhatessa tai vieraita kohdatessa kuitenkin löytyy usein tuon vaaran/vieraan edestä uhittelemassa ja pelottelemassa pelkällä olemuksellaan, ettei konflikteja koskaan tulisi.

Siskojensa Ketun ja Västäräkin seurassa ajoittain jopa riehakas. Lisäksi Lepinkäinen on addiktoitunut siniseen pulveriin, ja sen vaikutuksen alaisena pystyy "nollaamaan".

### Taustaa

#### Lappi

Lepinkäinen syntyi heimoon virallisesti Varpusen vanhimmaksi lapseksi, ja vuosien kuluessa sai myös nuoremmiksi sisaruksiksi Korpin ja Västäräkin. Västäräkin syntymän jälkeen Varpunen ei koskaan toipunut ja pitkään jatkuneen lapsivuodekuumeen päätteeksi tuli äidistä noin 8-vuotiaan Lepinkäisen ensimmäinen Vapautettu eräänä pakkasyönä (Jouluaamuna, lol). Päätös sairaan Pahasta Päästämiseen tuli Kolmen Neuvostolta ja tiedon toimittaja oli Käki, joka oli Lepinkäisen syntymästä asti ollut tälle heimon silmissä jonkinlainen “toinen äiti” ja opastanut tätä osansa hyväksymisessä. (Todellisuudessa Lepinkäinen oli Käen lapsi, mutta “munittu” Varpusen pesään. Eikä Varpunen suinkaan ollut sairas, vaan itse raskaana ja siksi huonovointinen.)
Varpusen kuolemaan loppui Lepinkäisen lapsuus kahdella tapaa: Ensimmäisen elämänosaansa kuuluvan tehtävän suoritettuaan Lepinkäinen julistettiin myös rituaalisesti aikuiseksi, vaikkei kuukautisista ollut tietoakaan (mutta eipä niitä juuri odotettukaan tulevaksi, “Ei Okalintu omaa vertaan vuoda” sanoi aikanaan ennustuskin), mutta Lepinkäinen myös otti oma-aloitteisesti huolehtiakseen pikkusisaruksistaan eikä juuri apuja pyydellyt.

Vaikka Lepinkäisen lapsuus jäikin hyvin lyhyeksi, kuului myöhempiinkin vuosiin pikkusisarusten kanssa leikkiminen, seikkaileminen ja pulasta pelastaminen. Elämän seuraava suuri mullistus tuli Korpin ottaessa Korpin paikan; pikkuveli ei sen päivän jälkeen ole muistanut menneisyydestään mitään eikä muista siskojaan, vaikka Västäräkki siitä yrittää vähän väliä muistuttaa toivoen vielä joskus onnistuvansa. Lepinkäinen on pikemminkin ylpeä veljestään, sillä vaikka oma elämänosa on raskas, ei se vedä vertoja kuolleiden Aliseen kuljettajalle.

#### OldTown

Lepinkäinen ei ole sotaisa, riitelevä tai muutenkaan konflikteja kaipaava - maailmassa on kuolemaa ja kärsimystä aivan tarpeeksi jo muutenkin. Pakene, uhittele, ja - vasta jos et muuta voi - taistele.
Uskollinen ensin Käelle, sitten perheelle, ja sitten heimolle.

###

### Perhe

Lepinkäinen kuuluu Käen perheeseen ja on näistä “muiden pesiin munituista” vanhin. Hänen sisaruksiaan ovat Korppi, Kettu, Kuukkeli, Saukko ja Västäräkki. Lepinkäinen on tiennyt käytännössä koko elämänsä Käen olevan hänen oikea äitinsä, mutta piti sen ja sisaruslauman salaisuutena Käen käskystä. Sisaruksista läheisin on Västäräkki, jonka Lepinkäinen käytännössä kasvatti tapettuaan Varpusen, mutta varhain aikuisuuden velvollisuuksiin pakotetun Lepinkäisen siipien suojaan - tai ainakin välittömään läheisyyteen - hakeutui myös muita orpoja kuten Kettu.
Lepinkäinen on pariutunut Kokon kanssa, ja heidät on julistettu Pesimäkumppaneiksi (vaikkeivät edes asu saman katon alla). Lapsia parilla ei ole: Lepinkäinen on maho, ja Kokko on tämän rinnalla lähinnä jonkinlaisesta raa'asta vetovoimasta silloin, kun ylipäänsä on heimon parissa. Lepinkäistä eivät Kokon kuukausia ja jopa vuosia yhteenmenoon teillä tietämättömillä olemiset haittaa.